На основу чл. 16, 24. и 33. Покрајинске скупштинске одлуке о покрајинској управи („Службени лист АПВ“, бр. 37/14 и 54/14 - др.одлука, 37/15,29/17 и 24/19, 66/20 и 38/21), чл. 11. и 23. Покрајинске скупштинске одлуке о буџету АП Војводине за 2023. годину (,,Службени лист АПВ”, бр. 54/22), у вези са Законом о пољопривредном земљишту („Службени гласник РС“, бр. 62/06, 65/08 – др.закон, 41/09,112/15,80/17 и 95/18- и др.закон), Законом о подстицајима у пољопривреди и руралном развоју („Службени гласник РС“, бр. 10/13, 142/14, 103/15 и 101/16), и Покрајинском скупштинском одлуком о програму заштите, уређења и коришћења пољопривредног земљишта на територији АП Војводине у 2023. години („Службени лист АПВ“, бр. 54/22) ), а у складу са Правилником о спровођењу конкурса које расписује Покрајински секретаријат за пољопривреду, водопривреду и шумарство („Службени лист АП Војводине 8/2023), покрајински секретар за пољопривреду, водопривреду и шумарство (у даљем тексту: покрајински секретар) доноси

**ПРАВИЛНИК**

**О ДОДЕЛИ СРЕДСТАВА ЗА СУФИНАНСИРАЊЕ НАБАВКЕ КОНСТРУКЦИЈА И ОПРЕМЕ ЗА БИЉНУ ПРОИЗВОДЊУ У ЗАШТИЋЕНОМ ПРОСТОРУ У 2023. ГОДИНИ**

**Опште одредбе**

Члан 1.

Правилником о додели средстава за суфинансирање набавке конструкција и опреме за биљну производњу у заштићеном простору у 2023. години (у даљем тексту: Правилник) прописује се намена средстава, поступак додељивања средства, критеријуми за доделу средстава и друга питања значајна за конкурс из Програма заштите, уређења и коришћења пољопривредног земљишта на територији АП Војводине у 2023. години (у даљем тексту: Програм) који је саставни део Покрајинске скупштинске одлуке о програму заштите, уређења и коришћења пољопривредног земљишта на територији АП Војводине у 2023. години („Службени лист АПВ”, бр. 54/2022), на који је сагласности дало Министарство пољопривреде, шумарства и водопривреде број 320-51-11065/2022-14 од 30.11.2022. године.

Програм из става 1. овог члана усвојила је Скупштина АП Војводине, а Покрајински секретаријат за пољопривреду, водопривреду и шумарство (у даљем тексту: Покрајински секретаријат) задужен je за његову реализацију.

**Висина и начин доделе средстава**

Члан 2.

За реализацију активности предвиђено је укупно ‒ **90.000.000,00** **динара**.

Средства из става 1. овог члана додељиваће се путем конкурса који се објављује у „Службеном листу АП Војводине” и у jедним дневним новинама са којима Покрајински секретаријат има закључен уговор о објављивању аката, као и на интернет страници Покрајинског секретаријата (у даљем тексту: Конкурс).

Конкурс је отворен до **07.04.2023. године.**

Документација поднета на Конкурс се не враћа. На захтев подносиоца пријава, који нису остварили право на бесповратна средства, могуће је враћање документације, уз достављање оверене фотокопије исте.

Средства за подршку инвестиција ‒ према Правилнику и по Конкурсу ‒ додељују се бесповратно.

Подстицајна средства за суфинансирање набавке конструкција и опреме за биљну производњу у заштићеном простору по Конкурсу утврђују се у износу до **60%** од прихватљивих трошкова инвестиција.

За подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лица млађе од 40 година бесповратна средства за подршку инвестиција утврђују се у износу до **70%** од прихватљивих трошкова ивестиције (у случају да правно лице има више оснивача и уколико је само један оснивач старији од 40 години, а други млађи, бесповратна средства утврђују се у износу до **60%** од прихватљивих трошкова инвестиције).

Приликом обрачуна, узима се вредност инвестиције без пореза на додату вредност (ПДВ).

Укупан износ бесповратних средстава по једној пријави може бити **максимално 2.100.000,00 динара** односно до **2.310.000,00 динара** за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година (у случају да правно лице има више оснивача и уколико је само један оснивач старији од 40 години, а други млађи, износ бесповратних средстава по једној пријави може бити максимално **2.100.000,00 динара**).

Минималан износ бесповратних средстава по једној пријави износи **60.000,00 динара**, а разматраће се само пријаве чија је вредност прихваљивих трошкова инвестиције једнака или већа од **100.000,00 динара** без ПДВ-а.

Покрајински секретаријат путем свог надлежног сектора може да наложи Пољопривредној стручној и саветодавној служби АП Војводине да утврди чињенично стање на терену **- НУЛТА КОНТРОЛА**. **НУЛТОМ КОНТРОЛОМ** се сматра утврђивање затеченог чињеничног стања на терену. Инвестиције започете пре нулте контроле се не прихватају.

Приликом разматрања поднетих пријава за остваривање бесповратних средстава, признаваће се само инвестиције реализоване након 01.01.2023. године, као и оне пријаве за које је поднет захтев за нулту контролу почев од обавештења 15.11.2022. године.

**Намене за које се могу користити бесповратна средства**

Члан 3.

Бесповратна средства која се додељују по конкурсу намењена су за набавку:

1. **Изградња комплетног пластеника** (алуминијумска или поцинковано-челична конструкција) са вишегодишњом, вишеслојном фолијом. **Максимални износ бесповратних средстава** за набавку опреме за биљну производњу у заштићеном простору износи **1.500,00 динара/м2,** односно **1650,00 динара/м2** за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 годинаи не може бити већи од **1.500.000,00 динара** по пријави, односно не може бити већи од **1.650.000,00 динара** за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година (у случају да правно лице има више оснивача и уколико је само један оснивач старији од 40 година, а други млађи, максималан износ бесповратних средстава за набавку опреме за биљну производњу у заштићеном простору износи **1.500,00 динара/м2** и не може бити већи од **1.500.000,00 динара** по пријави).
2. **Вишегодишње, вишеслојне фолије за покривање пластеника, фолије за сенчење и спречавање губитка топлоте, мреже за сенчење пластеника**. **Максимални износ** бесповратних средстава за набавку вишегодишњих, вишеслојних фолија за покривање пластеника, фолија за сенчење и спречавање губитка топлоте, мрежа за сенчење пластеника износи **80,00 динара/м2** односно **90,00 динара/ м2** за подосиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година и не може бити већи од **100.000,00 динара** за сва три типа опреме појединачно односно **110.000,00 динара** за подосиоце пријава за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година. У случају да правно лице има више оснивача и уколико је само један оснивач старији од 40 година, а други млађи, максималан износ бесповратних средстава износи **80,00 динара/м2** и не може бити већи од **100.000,00 динара** за сва три типа опреме појединачно.
3. **Систем за наводњавање „кап по кап“ и систем за микрокишњење**. **Максимални износ бесповратних средстава** износи **90,00 динара/м2** односно **100 динара/м2** за подосиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година и не може бити већи од **90.000,00** динара, односно **100.000,00** динара за подосиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година. У случају да правно лице има више оснивача и уколико је само један оснивач старији од 40 година, а други млађи, максималан износ бесповратних средстава износи **80,00 динара/м2** и не може бити већи од **90.000,00** **динара** за сва три типа опреме појединачно.
4. **Систем за наводњавање и прихрану:**

* систем за фертиригацију,
* систем за филтрирање и
* пумпа за наводњавање.

**Максимални износ бесповратних средстава** износи до **30.000,00 динара појединачно за сва три типа опреме**, односно **33.000,00** **динара** за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година. У случају да правно лице има више оснивача и уколико је само један оснивач старији од 40 година, а други млађи, максималан износ бесповратних средстава износи **30.000,00 динара појединачно.**

1. **Столови за производњу расада (алуминијумски, са кадама и вентилом за пражњење).** **Максимални износ бесповратних средстава** износи **5600,00 динара/м2**, односно **6500,00** **динара/м2**за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година и не може бити већи од **560.000,00 динара** по пријави односно до **650.000,00 динара** за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година (у случају да правно лице има више оснивача и уколико је само један оснивач старији од 40 година, а други млађи, максималан износ бесповратних средстава износи **5600,00 динара/м2**).
2. **Систем за загревање. Максимални износ бесповратних средстава** износи **1.500,00 динара/кw,** односно **1650,00 динара/кw** за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година и не може бити већи од **600.000,00** **динара** по пријави односно до **660.000,00 динара** за подносиоце пријава: физичка лица, предузетнике и правна лица, чије је газдинство регистровано на подручју са отежаним условима рада у пољопривреди, поседује сертификат о органској производњи, жене носиоци регистрованог пољопривредног газдинства и физичко лице и оснивач правног лице млађи од 40 година (у случају да правно лице има више оснивача и уколико је само један оснивач старији од 40 година, а други млађи, максималан износ бесповратних средстава износи **1.500,00 динара/кw** и не може бити већи од **600.000,00 динара**).

Подносилац пријаве може поднети само једну пријаву по конкурсу, за једну или више тачака у оквиру конкурса.

Бесповратна средства, која се додељују по Конкурсу, не могу се користити за:

• инвестиције реализоване пре 01.01.2023. године и опрему купљену пре тог датума;

• порезe, укључујући и порез на додату вредност;

• царинске, увозне и остале врсте административних такси, као и за накнаде за потребне сагласности од државних институција и јавних предузећа;

• трошковe банкарске провизије, трошковe јемства и сличне накнаде;

• куповину половне опреме и материјала;

• сопствени рад и материјал подносиоца захтева;

• трошкове превоза, монтаже и друге оперативне трошкове;

• доприносе у натури (сопствени рад и материјал);

• набавке предметне инвестиције, лизинга, цесије, компензације, асигнације или за друге начине који представљају гашење обавезе путем пребијања дугова;

• промет између повезаних лица;

**Право учешћа на конкурсу**

Члан 4.

Право на подстицаје остварују лица која су уписана у Регистар пољопривредних газдинстава и налазе се у активном статусу, и то:

1. **физичко лице:**

- носилац регистрованог пољопривредног газдинства,

- предузетник носилац регистрованог пољопривредног газдинства.

1. **правно лице**:

- привредно друштво носилац регистрованог пољопривредног газдинства,

-земљорадничка задруга носилац регистрованог пољопривредног газдинства.

- сложена задруга носилац регистрованог пољопривредног газдинства.

**Услови за учешће на конкурсу**

Члан 5.

**За физичка лица и правна лица:**

1. Подносилац пријаве мора бити уписан у Регистар пољопривредних газдинстава и да се налази у активном статусу;
2. Подносилац пријаве мора имати пребивалиште на територији јединице локалне самоуправе у АП Војводини, односно подносиоци пријаве ‒ правна лица морају имати седиште на територији јединице локалне самоуправе у АП Војводини, с тим што и место реализације инвестиције мора бити на територији јединице локалне самоуправе у АП Војводини;
3. Подносилац пријаве мора регулисати обавезе по решењима о накнадама за одводњавање/наводњавање закључно са 31.12.2022. годином;
4. Подносилац пријаве мора регулисати доспеле пореске обавезе од стране надлежног органа јединице локалне самоуправе, закључно са 31.12.2022. годином;
5. Подносилац пријаве мора измирити доспеле обавезе по уговорима о закупу пољопривредног земљишта у државној својини, закључно са 31.12.2022. годином, уколико је корисник истог;
6. Подносилац пријаве за инвестицију за коју подноси захтев не сме користити подстицаје по неком другом основу (субвенције, подстицаји, донације) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка регистрованим пољопривредним газдинствима;
7. Подносилац пријаве не сме имати неиспуњених уговорних обавеза према Покрајинском секретаријату за пољопривреду, водопривреду и шумарство, као ни према Министарству пољопривреде, шумарства и водопривреде, на основу раније потписаних уговора;
8. Подносилац пријаве и добављач опреме не могу да представљају повезана лица ‒ у смислу чланa 62. Закона о привредним друштвима („Службени гласник”, бр. 36/11 и 99/11 и 83/14, 5/15, 44/2018, 95/2018 , 91/2019 и 109/2021);
9. Парцеле на којима се поставља опрема – која је предмет инвестиције конкурса – морају бити уписане у Регистар пољопривредних газдинстава. Уколико је парцела у закупу, потребно је да је до истека уговора о закупу преостало најмање шест година;
10. У случају да се на једној катастарској парцели реализујуе више инвестиција различитих подносилаца пријаве, потребно је да геодетска организација изради интерну деобу парцеле где ће сваки део парцеле бити јасно димензионисан у односу на целу парцелу, позициониран и површински одређен.

**Додатни услови за предузетнике и правна лица:**

1. Подносилац пријаве – предузетник и правно лице мора бити уписан у регистар привредних субјеката и мора да се налази у активном статусу;
2. Према подносиоцу пријаве – правном лицу не сме бити покренут поступак стечаја и/или ликвидације;
3. Подносилац пријаве – правно лице мора бити разврстано у микро и мало правно лице, у складу са законом којим се уређује рачуноводство;
4. Задруге морају имати обављену задружну ревизију.

**Потребна документација**

Члан 6.

**За физичка лица и правна лица:**

1. читко попуњен образац пријаве;
2. фотокопија личне карте или очитана чипована лична карта носиоца регистрованог пољопривредног газдинства или овлашћеног лица у правном лицу;
3. оригинал Извод из Регистра пољопривредних газдинстава који издаје Управа за трезор (подаци о пољопривредном газдинству, прва страна Извода као и остале стране извода са подацима о површинама, не старији од 30 дана);
4. доказ o регулисаној накнади за одводњавање/наводњавање (потврда ЈВП „Воде Војводине“) закључно са 31.12.2022. године за подносиоца пријаве;
5. доказ о измиреним доспелим пореским обавезама закључно са 31.12.2022. године за подносиоца пријаве (издато од стране надлежног органа јединице локалне самоуправе пребивалишта, односно седишта подносиоца пријаве, као и надлежног органа локалне самоуправе где се налази предметна инвестиција, уколико се предметна инвестиција налази на територији друге локалне самоуправе, у АПВ);
6. доказ о измиреним доспелим обавезама за закуп пољопривредног земљишта у државној својини (потврда надлежног органа, или фотокопија уговора са Министарством пољопривреде, шумарства и водопривреде и доказ o извршеном плаћању);
7. предрачун са пропратним актом добављача у коме ће бити исказана цена без ПДВ-а, износ ПДВ-а и цена са ПДВ-ом, и спецификација опреме која садржи основне карактеристике опреме (коначан оригинал рачун мора бити идентичан предрачуну по износу, спецификацији и добављачу опреме); за инвестиције које су преко 150.000,00 динара, може се поднети предрачун са спецификацијом опреме, а коначан оригинални рачун мора бити идентичан предрачуну по износу, спецификацији и добављачу опреме, за инвестиције до 150.000,00 динара оригинални рачун за набавку предметне инвестиције са спецификацијом опреме која садржи основне карактеристике конструкције и опреме (подаци исказани у обрасцу пријаве морају бити исти као у рачуну);
8. за инвестиције које су већ реализоване:
   * а веће су вредности од 1.000.000,00 динара: оригинал e-фактура (за велепродаје) или фискални рачун издат након 01.01.2023. године са пропратним актом добављача у коме ће бити исказана цена без ПДВ-а, износ ПДВ-а и цена са ПДВ-ом, појединачно и спецификацијa опреме која садржи основне карактеристике опреме (подаци исказани у обрасцу пријаве морају бити исти као у рачуну),
   * доказ о извршеном плаћању предметне инвестиције и то извод Корисника средстава из кога јасно произилази пренос средства на рачун добављача опреме оверен од стране банке;
   * за инвестиције мање вредности од 1.000.000,00 динара, које су исплаћене готовински подноси само фискални рачун издат након 01.01.2023. године са пропратним актом добављача;
   * отпремница за набавку предметне инвестиције издату након 01.01.2023. године;
   * фотокопија гарантног листа за опрему за коју је то предвиђено важећим прописима;
   * фотокопија дипломе о стеченом средњем и високом образовању из области пољопривреде
   * фотокопија уговора о кредиту, уколико је предметна инвестиција набављена путем кредита;
   * јединствена царинска исправа (уколико је подносилац пријаве директни увозник) - не старија од 01.01.2023. године;
9. фотокопија дипломе о стеченом средњем и високом образовању из области пољопривреде;
10. ако је члан задруге доставити потврду о чланству;
11. уколико је подносилац пријаве поседује сертификате потребно је доставити копију сертификата за органску производњу или сертификат о заштићеном географском пореклу;
12. у случају да се на једној катастарској парцели реализујуе више инвестиција различитих подносилаца пријаве, потребно је доставити скицу коришћења (интерну деобу) коју је израдила и оверена од стране овлашћене геодетске организација.
13. важећа потврда о извршеној контроли плодности земљишта које је предмет инвестиције.
14. изјаве подносиоца пријаве у оквиру обрасца пријаве;
15. изјаве добављача да може извршити испоруку предметне инвестиције најкасније до 15.10.2023. године.

**Додатна обавезна документација за предузетнике и правна лица:**

1. извод из Агенције за привредне регистре, с пореским идентификационим бројем;
2. потврда Агенције за привредне регистре о томе да над правним лицем није покренут поступак стечаја и/или ликвидације;
3. потврда Агенције за привредне регистре о томе да је правно лице разврстано у микро или мало правно лице, у складу са Законом о рачуноводству („Службени гласник РС“, број 73/2019 и 44/2021 - др. закон).
4. за задруге потврду овлашћеног Ревизијског савеза да задруга послује у складу са Законом о задругама, при чему се потврда издаје на основу коначног извештаја о обављеној задружног ревизији, не старијем од две године, у складу са Законом о задругама;

Подносилац пријаве треба да се изјасни на обрасцу који је саставни део пријаве о томе да ли ће документацију наведену под **тачкама 3, 4 и 5** прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

Поступак доношења одлуке је у складу са Правилником.

**Начин подношења пријаве**

Члан 7.

Пријава са потребном документацијом може се доставити:

- путем поште на адресу органа,

- лично у Писарници покрајинских органа управе,

- електронски путем АгроСенс платформе.

Упутство о начину подношења електронске пријаве и електронском општењу између органа и подносиоца пријаве саставни је део овог Правилника и објављен је на интернет страници органа.

**Поступање с непотпуним пријавама**

Члан 8.

За подносиоце непотпуних пријава, Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак, а за осталу документацију ће бити позвани да допуне у року од осам (8) дана од дана пријема позива.

Уколико подносиоци непотпуних пријава у року из претходног става не допуне документацију, пријава ће бити одбачена као непотпуна.

Пријаве које су допуњене биће разматране тек након достављања документације која је тражена позивом из става 1. овог члана.

**Критеријуми за доделу бесповратних средстава**

Члан 9.

Комисија даје предлог за доделу бесповратних средстава на основу поднете документације и критеријума:

|  |  |  |
| --- | --- | --- |
| **Критеријум** | **Одговор** | **Бодови** |
| **Године подносиоца захтева** | Мање од 40 година | 10 |
| Више од 40 година | 0 |
| **Подносилац захтева је жена** | Да | 5 |
| Не | 0 |
| **Степен развијености општине** | Изнад републичког просека | 5 |
| Од 80 до 100% од републичког просека | 10 |
| Од 60 до 80% од републичког просека | 15 |
| Испод 60% од републичког просека | 20 |
| **Пребивалиште подносиоца захтева** | Остала насељена места | 20 |
| Седиште општине | 10 |
| Град | 0 |
| **Радна активност подносиоца захтева** | Бави се искључиво пољопривредом | 30 |
| Бави се пољопривредом више од 50% | 10 |
| Бави се пољопривредом мање од 50% | 0 |
| **Контрола плодности земљишта** | Да | 10 |
| Не | 0 |
| **Власништво поседа** | Власништво | 20 |
| Закуп | 10 |
| Уступљено на коришћење без накнаде | 0 |
| **Датум прве регистрације пољопривредног газдинства** | Мање од 3 године | 0 |
| Више од 3 године | 5 |
| **Чланство у земљорадничкој задрузи** | Да | 10 |
| Не | 0 |
| **Образовање подносиоца захтева** | Пољопривредни факултет | 10 |
| Средња пољопривредна школа | 5 |
| Не | 0 |
| **Досадашње коришћење средстава ПСПВШ** | Први пут | 10 |
| Не | 0 |
| **Сертификација за органску производњу и/или производи сировину или готов производ са географским пореклом** | Да | 10 |
| Не | 0 |
| **Начин апликације подносиоца захтева** | Рачун | 10 |
| Предрачун | 0 |
| **Дитигална платформа Agrosens** | Подносилац пријаве **има** кориснички налог на дигиталној платформи Agrosens | 10 |
| Подносилац пријаве **нема** кориснички налог на дигиталној платформи Agrosens | 0 |
| **Оцена одрживости инвестиције** | Висока | 30 |
| Средња | 20 |
| Ниска | 10 |
| Неодржива | 0 |
| **Уговор раскинут са подносиоцем пријаве у претходних 5 година** | Одустао од реализације инвестиције пре потписивања уговора | -5 |
| Одустао од реализације инвестиције након потписивања уговора | -10 |

У складу с критеријумима, који су дефинисани Правилником, формира се бодовна листа на основу које се додељују бесповратна средства.

**Одлучивање о додели средстава**

Члан 10.

Комисија за разматрање пријава (у даљем тексту: Комисија), коју је именовао покрајински секретар, разматра поднете пријаве и доноси записник с предлогом одлуке о додели средстава.

Комисија утврђује листу подносилаца пријава који испуњавају услове на основу достављене документације, у складу с критеријумима дефинисаних у Конкурсу и Правилнику и формира бодовну листу на основу које се додељују бесповратна средства, а све до утрошка средстава опредељених Конкурсом.

У записник се уноси:

- укупан број поднетих пријава са приказом тражених средстава,

- прихватљиве пријаве са приказом бодова и износа,

- неприхватљиве пријаве разврстане по разлозима неприхватљивости.

Истовремено са записником Комисија доноси и предлог одлуке о додели средстава.

Предлогом одлуке о додели средстава утврђују се појединачни износи средстава по подносиоцу пријаве ком су одобрена средства и начин бодовања, а подносиоцима пријава којима средства нису одобрена наводе се разлози одбијања или одбацивања.

Покрајински секретаријат задржава право да од подносиоца пријаве затражи додатну документацију, као и да од пољопривредне инспекције Министарства пољопривреде, шумарства и водопривреде тражи да изврши контролу реализације предмета уговора, посебно у случају рачуна и предрачуна које су издали добављачи опреме који нису у систему ПДВ-а и рачуна који су знатно изнад тржишне вредности.

Члан 11.

Одлуку о додели средстава доноси покрајински секретар, на основу предлога комисије за спровођење конкурса.

Одлука се објављује на званичној интернет страници Покрајинског секретаријата: [www.psp.vojvodina.gov.rs](http://www.psp.vojvodina.gov.rs).

**Појединачна решења**

Члан 12.

На основу одлуке о додели средстава, коју је донео покрајински секретар, комисија за спровођење конкурса сачињава, а покрајински секретар доноси решење са образложењем и поуком о правном средству за подносиоце пријава којима су пријаве одбијене или одбачене.

**Право жалбе**

Члан 13.

Незадовољни подносилац пријаве има право жалбе, у складу са законом.

Жалба се улаже Покрајинској влади, путем Покрајинског секретаријата, у року од 15 дана од дана достављања појединачног решења.

О жалби се одлучује у поступку прописаном Законом о општем управном поступку.

**Измена одлуке**

Члан 14.

Комисија ће предложити измену и допуну Одлуке о расподели средстава на основу усвојених жалби или уколико подносици пријава одустану од релизације инвестиције, раскида или анексирања закључених уговора, а уколико процени да постоји могућност реализације уговора током буџетске године и утврдиће подносиоце пријаве којима се одобравају нераспоређена средства према редоследу бодовне листе.

**Уговор о додели бесповратних средстава**

Члан 15.

Након доношења одлуке о додели бесповратних средстава покрајински секретар у име Покрајинског секретаријата закључује уговор о додели средстава са корисником, којим се регулишу права и обавезе уговорних страна.

Корисник средстава је у обавези да ‒ приликом потписивања уговора о коришћењу средстава са Покрајинским секретаријатом ‒ достави меницу с меничном изјавом, a за правна лица регистровану меницу са меничном изјавом, као средство обезбеђења да опрема неће бити отуђена у року од пет (5) година, осим за потрошна средства.

**Исплата бесповратних средстава**

Члан 16.

Бесповратна средства исплаћују се након реализације инвестиције, односно након што корисник бесповратних средстава уради монтажу опреме и достави Покрајинском секретаријату следећу документацију:

* захтев за исплату са извештајем о наменском утрошку средстава;
* оригинални рачун - фактуру за набавку предметне инвестиције издат након 01.01.2023. године. Спецификација опреме треба да садржи основне карактеристике опреме (подаци исказани у обрасцу пријаве морају бити исти као у рачуну);
* отпремницу за набавку предметне инвестиције издату након за коју је, у складу са посебним прописима, утврђена обавеза издавања отпремнице;
* доказ о извршеном плаћању предметне инвестиције и то извод оверен од стране банке, а у случају када је физичко лице извршило готовинско или плаћање картицом може доставити само фискални исечак са пропратним актом добављача;
* фотокопију уговора о кредиту, уколико је предметна инвестиција набављена путем кредита;
* фотокопију гарантног листа за опрему;
* јединствену царинску исправу (уколико је подносилац пријаве директни увозник) не старију од 01.01.2023. године;
* оригинал Извод из Регистра пољопривредних газдинстава који издаје Управа за трезор (подаци о пољопривредном газдинству, прва страна Извода као и остале стране извода са подацима о површинама и броју животиња, не старији од 30 дана).

Покрајински секретаријат задржава право да од подносиоца пријаве затражи додатну документацију. Исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности.

У моменту исплате средстава рачун корисника не сме бити у блокади.

Поступак доношења одлуке, критеријуми и остала питања везана за конкурс, прописани су Правилником.

Плаћање мора да се врши на текући рачун добављача или готовински, а плаћања путем компензације и цесије неће бити призната.

**Плаћање чији је износ већи од 1.000.000,00 са ПДВ-ом мора да се врши на текући рачун добављача.**

Покрајински секретаријат путем надлежног сектора може да наложи надлежној Пољопривредној стручној и саветодавној служби да утврди чињенично стање (завршну контролу) на терену, достављањем извештаја и записника Покрајинском секретаријату.

Бесповратна средства ће се исплаћивати у складу с приливом средстава у буџет АП Војводине.

**Обавезе корисника средстава**

Члан 17.

Корисник бесповратних средстава по конкурсу дужан је да:

* 1. покретну ствар, односно непокретност која је предмет инвестиције за коју је остварио подстицаје користи у складу с предвиђеном наменом;
  2. покретну ствар, односно непокретност која је предмет инвестиције за коју је остварио подстицаје не отуђи нити даје другом лицу на употребу најмање пет година од дана исплате подстицаја;
  3. сву документацију која се односи на инвестицију чува најмање пет година од дана исплате подстицаја.

Корисник средстава по Конкурсу за ког се утврди да није поступао у складу са одредбама Конкурса и уговора, корисник који је онемогућио Покрајинском секретаријату да изврши контролу, односно онај који је достављао нетачне податке, дужан је да врати примљени износ средстава с припадајућом законском затезном каматом која се обрачунава од дана исплате средстава до дана враћања средстава.

**Праћење извршавања уговора**

Члан 18.

Административну контролу, односно испуњеност обавеза из уговора прати и контролише овлашћени сектор Покрајинског секретаријата.

Провера стања на терену обавља се и у току пет (5) година након преноса средстава, а спроводи га овлашћени сектор Покрајинског секретаријата путем извештаја надлежне Пољопривредне стручне и саветодавне службе.

**Завршне одредбе**

Члан 19.

Правилник ступа на снагу даном објављивања у „Службеном листу Аутономне Покрајине Војводине”.

Дел. број: 104-401-425/2023-02

У Новом Саду, дана 08.03.2023. године

**с.р. ПОКРАЈИНСКИ СЕКРЕТАР**

**Владимир Галић**